મોરબીના લીલાપર રોડ પર બોરીચાવાસ નજીક આવેલ નાળાની દીવાલ વર્ષોથી તૂટેલી હોય અને ખુલ્લા નાલા પરથી પસાર થતા રોડ પર અનેક અકસ્માતો થાય છે જેથી સ્થાનીકોમાં રોષ અને ભય જોવા મળે છે જેથી આજે સ્થાનિક યુવાનોએ રસ્તા રોકો આંદોલન કર્યું હતું અને વિરોધ નોંધાવ્યો હતો યુવાનોએ જણાવ્યું હતું કે છેલ્લા બે માસમાં ત્રણથી ચાર ગાય અહી નીચે ખાબકી છે તો શનિવારે રાત્રીના સમયે એક રીક્ષા પણ પડી હતી જોકે સદનસીબે કોઈ જાનહાની થઇ નથી પરંતુ રીક્ષામાં નુકશાની થઇ છે તો અહીંથી પસાર થતા વાહનચાલકો માથે સતત અકસ્માતનો ભય ઝળુંબે છે અગાઉ અનેક વખત પાલિકા તંત્રને દીવાલ બનવવા લેખિત રજૂઆત કરી છે છતાં પગલા ભરાયા નથી જેથી આજે રસ્તા રોકો આંદોલન કરીને વિરોધ નોંધાવ્યો હતો તેમજ તંત્ર દ્વારા ખાત્રી ના મળે ત્યાં સુધી લડત ચાલુ રાખવા નિર્ધાર કર્યો હતો રસ્તા રોકો આંદોલનની જાણ થતા મોરબી શહેર કોંગ્રેસ પ્રમુખ રામજીભાઈ રબારી પહોંચ્યા હતા અને સ્થળ પરથી જ પાલિકા પ્રમુખ સાથે સંપર્ક કરીને બાદમાં આંદોલન કરનાર યુવાનોને ખાત્રી આપી હતી સોમવારે દિવાલનું કામ શરુ કરાવી દેવાની ખાત્રી મળતા હાલ પુરતો મામલો થાળે પડ્યો છે જોકે પાલિકા તાકીદે દિવાલનું કામ નહિ કરાવે તો વધુ ઉગ્ર લડત ચલાવવાની પણ ચીમકી ઉચ્ચારી છે.